nahid-hub/BLUGE-bengali-wikipedia-section-title-prediction huggingface dataset:
সকল কন্যাই তাদের জীবনে মায়ের অভাব অনুভব করেছেন। অহল্যা, তারা, মন্দোদরী, সীতা ও দ্রৌপদীর জন্ম হয়েছে অতিপ্রাকৃত ঘটনার মাধ্যমে। অন্যদিকে কুন্তী জন্মকালে দত্তক সন্তানে পরিণত হন ও মা থেকে বিচ্ছিন্ন হয়ে পড়েন। যদিও কুন্তী ছাড়া সকল কন্যাকেই মাতারূপে চিত্রিত করলেও কোন কন্যাকেই তাদের মাতৃত্ববোধ কাহিনীতে জোড়ালো হয়নি। অন্য সাধারণ উপাদান হচ্ছে তাদের কীর্তিগাঁথার মূলভাব নষ্ট হয়েছে। অহল্যা অভিশপ্ত হয়েছেন ও তার পরিবার কর্তৃক পরিত্যক্তা ঘোষিত হন। তারা তার স্বামীকে, দ্রৌপদী তার সন্তানদেরকে এবং মন্দোদরী তার স্বামী, সন্তান ও আত্মীয়বর্গকে যুদ্ধে হারান। তারা প্রত্যেকেই বিয়োগগাঁথায় জড়িয়ে পড়েন ও পুরুষ কর্তৃক ব্যবহৃত হয়েছেন। কিন্তু তারা জীবন ও সমাজের যুদ্ধে লড়াই চালিয়েছেন। প্রদীপ ভট্টাচার্য তাদেরকে পিতৃতান্ত্রিক উপাখ্যান তৈরিতে শিকারে পরিণত করার কথা বলেন। কিন্তু গোঁড়া হিন্দুরা সচরাচর তার বিরোধিতা হিসেবে তাত্ত্বিক মতবাদ ও বিকৃত বার্তার ন্যায় মতবাদরূপে আখ্যায়িত করে গেছেন। মুক্ত-আধ্যাত্মিকতার অধিকারী অহল্যা তার ব্যভিচারের জন্য শাস্তি পেয়েছেন। দ্রৌপদী তার স্বামীদের সাথে প্রতিদ্বন্দ্বিতা ও বিদ্রুপ করেছেন। তা সত্ত্বেও তার মর্যাদা পুরুষ কর্তৃক বারবার লঙ্ঘিত হয়েছে।

মহরি নাচের ঐতিহ্যগাঁথায় পঞ্চকন্যাকে সমভাবে পাঁচটি উপাদানে বিভক্ত করা হয়েছে। অহল্যা, দ্রৌপদী, কুন্তী, তারা ও মন্দোদরীকে যথাক্রমে জল, অগ্নি, পৃথিবী, বায়ুর ও আকাশের প্রতিনিধিত্বকারীরূপে বলা হয়। একই উপমাস্বরূপ বিশিষ্ট লেখিকা বিমলা পাতিল অহল্যা, দ্রৌপদী, কুন্তী, তারা ও মন্দোদরীকে যথাক্রমে বায়ু, অগ্নি, পৃথিবী, আকাশ ও জলের সাথে তুলনা করেছেন।

সঠিক অনুচ্ছেদ শিরোনাম কোনটি?
titleA. অহল্যা
titleB. গুরুত্ব নির্ধারণ ও স্মরণ
titleC. কুন্তী
titleD. সাধারণ বৈশিষ্ট্যাবলী
উত্তর: titleD
কেন্দ্রীয় তথ্য কমিশন (সি.আই.সি.) এই মতামত প্রকাশ করেন যে, সমস্ত রাজনৈতিক দল যেহেতু জনগণকে পরিচালিত করে, তারাও আর.টি.আই. এর এক্তিয়ারভুক্ত থেকে জনগণের কাছে জবাবদিহি করতে বাধ্য থাকবে। সি.টি.সি. বলেছে যে, ছ'টি জাতীয় দল যথাক্রমে কংগ্রেস, বি.জে.পি., এন.সি.পি., সি.পি.আই.(এম), সি.পি.আই., বি.এস.পি. ও বি.জে.ডি. -এরা কেন্দ্রীয় সরকার থেকে পরোক্ষভাবে তহবিল সাহায্য পায় এবং আর.টি.আই. আইন অনুসারে গণ-পরিচালন সংগঠনগুলির মতো জনগণের জন্য নানাবিধ কাজ করে। কিন্তু অগাস্ট, ২০১৩ সালে, সরকার তথ্য জানার আইনের সংশোধিত খসড়া পেশ করে, যেখানে সব রাজনৈতিক দলগুলিকে এই আইনের পরিধির বাইরে রাখা হয়। ইদানিং কোনও দলই আর এই আইনের আওতায় নয়, এবং একটি মামলা দায়ের হয়েছে যাতে দলগুলিকে আর.টি.আই. আইনের আওতায় আনা যায়। 

সঠিক অনুচ্ছেদ শিরোনাম কোনটি?
titleA. মেধাসম্পদ অধিকার
titleB. সংশোধনী
titleC. বিতর্ক
titleD. রাজনৈতিক দল সমূহ
উত্তর: titleD
১৯৯০ সালে মাত্র চার বছর বয়সে ইয়াং মি চ্যান জিয়ালিন পরিচালিত ঐতিহাসিক টেলিভিশন ধারাবাহিক ত্যাং মিং হুয়াংয়ে অভিনয় করেছেন, যেখানে তিনি রাজকুমারী জিয়ানিংয়ের ভূমিকায় অভিনয় করেন। তিনি কিং অফ বেগার্স (১৯৯২)-এর ভিক্ষাকারীর কন্যা হিসেবে ছোটখাটো ভূমিকা রেখেছিলেন, যেখানে স্টিফেন চাউ খেতাবধারী চরিত্র হিসেবে অভিনয় করেছিলেন। দুই বছর পর, তিনি টেলিভিশনের সিরিজ হিউ ওয়ের মধ্যে অভিনয় করেন, যেখানে তার অভিনয় প্রযোজকের ওপর গভীর ছাপ রেখেছিল।

২০০২ সালে, ইয়াং মি তার প্রথম স্ক্রিপ্টটি পান এবং উক্ত গল্পটির মাধ্যমে একটি কৌতুক পরিবারে তিনি তার অভিনয় জীবন শুরু করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. সূচনা
titleC. অন্যান্য কর্মকাণ্ড
titleD. ব্যক্তিগত জীবন
উত্তর: titleB
সাধারণত জোড়ায় জোড়ায় থাকে। কখনও সঙ্গে অপরিণত ছানাও থাকতে পারে। বনের বটজাতীয় গাছের যখন ফল পাকে, তখন অন্য অনেক প্রজাতির পাখি ও স্তন্যপায়ীদের সাথে মিলে সে খাবারে হামলা চালায়। বনের ছোট বড় সকল নরম ফল খেতে পারদর্শী, সেই সাথে খেয়ে থাকে পাখির ছানা, ডিম, ইঁদুর, ব্যাঙ, সরিসৃপ প্রভৃতি।
এক জোড়া একই এলাকায় বছরের পর বছর থাকতে পছন্দ করে। বেশিরভাগ সময়ে একই মরা গাছের উপরের দিকের কান্ডে গর্ত করে বাসা বানায়। কোনো কোনো গাছে পর পর কয়েকটি গর্ত থাকতে পারে। স্ত্রী ধনেশ বাসায় ঢুকে নিজের বিষ্ঠা দিয়ে বন্ধ করে দেয় বাসার প্রবেশ পথ। ডিম পাড়া থেকে বাচ্চা বড় না হওয়া পর্যন্ত মা ধনেশ গর্তের বাসায় বন্দী থাকে। ছোট একটি ফুটো দিয়ে বাবা ধনেশ এই দীর্ঘ সময় স্ত্রী পাখি ও বাচ্চা পাখির খাবারের জোগাড় করে। ব্যাপারটা খুবই বিস্ময়কর এবং একাজের জন্য অস্বাভাবিক ধৈর্যের প্রয়োজন পড়ে। ছানা ডিম ফুটে বের হওয়ার পর বাবা ধনেশ বাসার মুখ ভেঙে দেয়।

সঠিক অনুচ্ছেদ শিরোনাম কোনটি?
titleA. অস্তিত্বের ঝুঁকি এবং এর কারণ
titleB. উপপ্রজাতি
titleC. আচরণ
titleD. বর্ণনা
উত্তর: titleC
তথাগতগর্ভ মতবাদ-বিশেষজ্ঞ ব্রায়ান এডওয়ার্ড ব্রাউন লিখেছেন যে, ৩য় শতাব্দীতে ইক্ষবাকু রাজবংশের শাসনকালে অন্ধ্র অঞ্চলের মহাসাংঘিক সম্প্রদায়ে (অর্থাৎ, চৈতিক শাখা) "শ্রীমালাদেবী সিংহনাদ সূত্র" রচিত হয়। মহাসাংঘিকদের সঙ্গে এই গ্রন্থের সম্পর্কের সমর্থনে ওয়েম্যান এগারোটি যুক্তি উত্থাপন করেছিলেন। তার মধ্যে চারটি যুক্তি হল প্রধান যুক্তি। অ্যান্টনি বারবারও মহাসাংঘিক সম্প্রদায়ের সঙ্গে "তথাগতগর্ভ সূত্র"-এর প্রথম বিকাশের সম্পর্ক দেখিয়েছেন। তাঁর সিদ্ধান্ত এই যে, অন্ধ্র অঞ্চলের মহাসাংঘিকরাই তথাগতগর্ভ মতবাদের জন্মদাতা।

স্টিফেন হোজের মতে, "অঙ্গুলিমালীয় সূত্র", "মহাভেরিহারক পরিবর্ত সূত্র" ও "মহাযান মহাপরিনির্বাণ সূত্র"-এর আভ্যন্তরিণ পুস্তকগত প্রমাণ এই যে, এই গ্রন্থগুলি প্রথমে দক্ষিণ ভারতে প্রচারিত হয় ও পরে ধীরে ধীরে উত্তরপশ্চিম ভারতে ছড়িয়ে পড়ে। কাশ্মীর ছিল এদের অন্যতম প্রধান কেন্দ্র। "অঙ্গুলিমালীয় সূত্র" থেকে একটি আরও বিস্তারিত বিবরণ পাওয়া যায়। এই বিবরণ অনুযায়ী, দক্ষিণ ভারত, বিন্ধ্য পর্বতমালা, ভারুচ ও কাশ্মীরে এর ছড়িয়ে পড়ার উল্লেখ আছে।

"মহাযান মহাপরিনির্বাণ সূত্র" এবং সম্পর্কিত গ্রন্থে ব্যবহৃত ভাষা দেখে মনে হয় এগুলি দক্ষিণ ভারতে সাতবাহন রাজবংশের রাজত্বকালে রচিত। সাতবাহন রাজারা ছিলেন বৌদ্ধধর্মের বিশেষ পৃষ্ঠপোষক। তাঁদের রাজত্বকালেই কারলা ও অজন্তার গুহা ও অমরাবতীর বিশাল স্তুপ নির্মিত হয়। এই সময় সাতবাহন রাজবংশ কুষান সাম্রাজ্যের সঙ্গে ঘনিষ্ঠ যোগাযোগ রেখে চলত।

"মহাযান মহাপরিনির্বাণ সূত্র" ও সম্পর্কিত গ্রন্থগুলির প্রমাণ ব্যবহার করে স্টিফেন হোজ বলেছেন, প্রথমোক্ত গ্রথটি ১০০ থেকে ২২০ খ্রিস্টাব্দের মধ্যে রচিত। তিনি লিখেছেন:

৬ষ্ঠ শতাব্দীতে পরমার্থ লিখেছেন মহাসাংঘিকরা সূত্রগুলিকে তথাগতগর্ভ শিক্ষার জন্য সম্মান করত।

সঠিক অনুচ্ছেদ শিরোনাম কোনটি?
titleA. রূপ
titleB. তথাগতগর্ভ
titleC. বুদ্ধ ও বোধিসত্ত্বগণ
titleD. প্রজ্ঞাপারমিতা
উত্তর: titleB
জনাব চৌধুরী ১৯৬৫ সালে ছাত্র রাজনীতির মাধ্যমে রাজনৈতিক জীবন শুরু করেন। তিনি ১৯৯৬ ও ২০১৪ সালে চাঁদপুর-২ আসন থেকে সংসদ সদস্য হিসেবে নির্বাচিত হন। তিনি ১৯৯৭ সালে স্থানীয় সরকার, পল্লী উন্নয়ন ও সমবায় প্রতিমন্ত্রী হিসেবে নিযুক্ত হন,পরবর্তীতে ১৯৯৮-২০০১ সাল পর্যন্ত তিনি নৌ-পরিবহন প্রতিমন্ত্রী হিসেবে দায়িত্ব পালন করেন। বর্তমানে তিনি দুর্যোগ ব্যবস্থাপনা ও ত্রাণ মন্ত্রনালয়ের পূর্ণ মন্ত্রীর দায়িত্ব পালন করছেন।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে অবদান
titleB. রাজনৈতিক জীবন
titleC. জন্ম পরিচয়
titleD. শিক্ষা জীবন
উত্তর: titleB
চাঁপাইনবাবগঞ্জ জেলা বাংলাদেশের আমের রাজধানী হিসেবে পরিচিত ,কারণ গ্রীষ্মকালীন এই ফলটি চাঁপাইনবাবগঞ্জ জেলার অর্থনীতির প্রধান উৎস। চাঁপাইনবাবগঞ্জ জেলার অধিকাংশ জমি বিভিন্ন ধরনের আমের গাছে ভরপুর থাকে। চাঁপাইনবাবগঞ্জ জেলায় সবচেয়ে বেশি আম উৎপন্ন হয় শিবগঞ্জ, ভোলাহাট,নাচোল ও গোমস্তাপুর উপজেলায়। চাঁপাইনবাবগঞ্জ জেলায় উৎপাদিত আমের মধ্যে হচ্ছে, ফজলি, ল্যাংড়া, ক্ষীরশাপাত, আশ্বিনা, বোম্বাই অন্যতম ।

সঠিক অনুচ্ছেদ শিরোনাম কোনটি?
titleA. ভৌগোলিক সীমানা
titleB. জনসংখ্যা
titleC. আম
titleD. অর্থনীতি
উত্তর: titleC
জিল্লুর রহমান ১৯৫৪ সালে যুক্তফ্রন্টের নির্বাচনে বৃহত্তর ময়মনসিংহ জেলা নির্বাচন পরিচালনা কমিটির ভাইস চেয়ারম্যান ছিলেন। ১৯৫৬ সালে কিশোরগঞ্জ আওয়ামী লীগের সভাপতি নির্বাচিত হন। কিশোরগঞ্জ আওয়ামী লীগের প্রতিষ্ঠাতা সভাপতি ছাড়াও জিল্লুর রহমান আওয়ামী লীগের সাধারণ সম্পাদক, সভাপতিমণ্ডলীর সদস্যসহ বিভিন্ন সময়ে দলের গুরুত্বপূর্ণ দায়িত্বে ছিলেন। ১৯৬২ সালে সামরিক শাসন বিরোধী আন্দোলন, ১৯৬৬ সালের ৬ দফা আন্দোলন, ১৯৬৯ সালের গণঅভ্যুত্থানসহ বিভিন্ন গণ-আন্দোলনে সক্রিয় অংশগ্রহণ করেন। ১৯৭০ সালে তিনি পাকিস্তান জাতীয় পরিষদের সদস্য (এমএনএ) নির্বাচিত হন। ১৯৭২ সালে জিল্লুর রহমান প্রথম আওয়ামী লীগের সাধারণ সম্পাদক নির্বাচিত হন। পরবর্তীতে তিনি আবারো ১৯৭৪, ১৯৯২ ও ১৯৯৭ সালে বাংলাদেশ আওয়ামী লীগের সাধারণ সম্পাদক নির্বাচিত হন। ৭২ সালে তিনি গণপরিষদ সদস্য হিসেবে সংবিধান প্রণয়নে অংশ নেন। ১৯৭৩ সালে জাতীয় সংসদের সদস্য নির্বাচিত হন। ১৯৭৫ সালে বাংলাদেশ কৃষক শ্রমিক আওয়ামী লীগের পলিটব্যুরো ও কেন্দ্রীয় কমিটির সদস্য নির্বাচিত হন। ১৯৮১ সাল থেকে তিনি আওয়ামী লীগ প্রেসিডিয়ামের দায়িত্ব পালন করেন। ২০০৮ সালের নবম জাতীয় সংসদ নির্বাচনসহ '৭৩, '৮৬, '৯৬ ও ২০০১ সালের জাতীয় সংসদ নির্বাচনে কিশোরগঞ্জ-৬ (সংসদীয় আসন ১৬৭, কুলিয়ারচর-ভৈরব) থেকে জিল্লুর রহমান সংসদ সদস্য নির্বাচিত হন। '৯৬-এর আওয়ামী লীগ সরকারের শাসনামলে তিনি স্থানীয় সরকার, পল্লী উন্নয়ন ও সমবায় মন্ত্রনালয় (এলজিআরডি) এর মন্ত্রী হিসেবে দায়িত্ব পালন করেন। ২০০৬ সালের ১১ জানুয়ারি তত্ত্বাবধায়ক সরকার দায়িত্ব নিলে যখন শেখ হাসিনা গ্রেফতার হন তারপর থেকেই জিল্লুর রহমান বাংলাদেশ আওয়ামী লীগের হাল ধরেন।

সঠিক অনুচ্ছেদ শিরোনাম কোনটি?
titleA. বাংলাদেশের রাষ্ট্রপতি
titleB. দেহাবসান
titleC. রাজনৈতিক জীবন
titleD. প্রারম্ভিক জীবন
উত্তর: titleC
শৈশবকালেই ইয়ান ডেভিসের সহজাত ক্রীড়াপ্রতিভা সকলের নজর কাড়ে। ফলশ্রুতিতে, ১৯৬৯-৭০ মৌসুমে অস্ট্রেলীয় বিদ্যালয় বালকদের নিয়ে গড়া ক্রিকেট একাদশের সদস্যরূপে ওয়েস্ট ইন্ডিজ গমনের জন্যে মনোনীত হন। এ সফরকে কেন্দ্র করে স্থানীয় লোকজন তার ভ্রমণের জন্যে অর্থ সংগ্রহে অগ্রসর হন। এ ঘটনাটি অদ্যাবধি ইয়ান ডেভিস কৃতজ্ঞতার সাথে স্মরণ করেন। এ সফরে ভবিষ্যতের টেস্ট খেলোয়াড় গ্যারি কোজিয়ারের সাথে ব্যাটিং উদ্বোধনে নেমেছিলেন।

জ্যামাইকা অনূর্ধ্ব-১৯ দলের বিপক্ষে প্রথম দুই খেলায় অংশ নেন। ১১, ৮ ও ৮ রান তুলেন। সফরের তৃতীয় খেলায় চার নম্বরে ব্যাটিংয়ে নেমে বার্বাডোসের বিপক্ষে এক রান করে রান আউটের শিকারে পরিণত হন। ষষ্ঠ খেলায় ত্রিনিদাদ ও টোবাগোর বিপক্ষে মনোমুগ্ধকর সেঞ্চুরি করেন। এরপর দ্বিতীয় ইনিংসে ৫০ রানে অপরাজিত ছিলেন। সাত খেলায় অংশ নিয়ে ৪৩.৭১ গড়ে রান তুলে এ সফর শেষ করেন। কোজিয়ার, ট্রেভর চ্যাপেল ও গ্যারি গিলমোরকে জাতীয় দলে নেয়া হয়। অন্যদিকে, অ্যান্ড্রু সিনকক সাউথ অস্ট্রেলিয়ার পক্ষে দীর্ঘদিনের প্রথম-শ্রেণীর খেলোয়াড়ী জীবনে অগ্রসর হন।

সঠিক অনুচ্ছেদ শিরোনাম কোনটি?
titleA. জাতীয় দলে প্রত্যাবর্তন
titleB. বিশ্ব সিরিজ ক্রিকেটে অংশগ্রহণ
titleC. অবসর
titleD. শৈশবকাল
উত্তর: titleD
অধিকাংশ যৌন প্রজননশীল প্রাণী ডিপ্লয়েড জীব হিসেবে তাদের জীবন অতিবাহিত করে, যেখানে হ্যাপ্লয়েড পর্যায়টি হ্রাস পেয়ে এককোষী গ্যামেটে রূপলাভ করে। প্রাণীর এই গ্যামেটগুলোর পুরুষ ও নারী রূপ রয়েছে - স্পারমাটোজোয়া বা শুক্রাণু এবং ডিম্ব কোষ। এই গ্যামেটদুটো ভ্রূণ গঠনের জন্য পরস্পর মিলিত হয় যা পরবর্তীতে নতুন সন্তান জীবে রূপান্তরিত হয়।

পুরুষ গ্যামেট হল স্পারমাটোজোয়া বা শুক্রাণু (যা শুক্রাশয়ে উৎপন্ন হয়), যা হল একটি একক ফ্লাজেলা বা লেজযুক্ত একটি কোষ, কোষটি উক্ত ফ্লাজেলার সাহায্যে চলাচল করে। এটি অতি ক্ষুদ্র চলনক্ষম একটি কোষ যা ডিম্বাণুর আথে মিলিত হয়ে তাকে নিষিক্ত করে।

নারী গ্যামেট হল ডিম্বাণু (ডিম্বাশয়ে উৎপন্ন হয়), চলাচলে অক্ষম বৃহৎ কোষ, যাতে ভ্রূণ গঠনের জন্য প্রয়োজনীয় পুষ্টি ও কোষীয় উপাদান থাকে। ডিম্বকোষ প্রায়শই ভ্রূণ গঠনের সহায়তার জন্য অন্যান্য কোষের সঙ্গে সংযুক্ত থাকে, যা একটি ডিম তৈরি করে। তবে স্তন্যপায়ী প্রাণিতে নিষিক্ত ভ্রূণ নারী প্রাণীর দেহেই অবস্থান করে, যা তার মায়ের দেহ থেকে সরাসরি পুষ্টি গ্রহণ করে।

প্রাণীরা সাধারণত চলনক্ষম হয়, এবং মিলনের জন্য বিপরীত যৌনতার সঙ্গীকে অনুসন্ধান করতে থাকে। পানিতে বসবাসকারী প্রাণীরা বহিঃনিষেক পদ্ধতিতে মিলন করতে পারে, যেখানে শুক্রাণু ও ডিম্বাণু জলের মাঝেই নিষিক্ত হয়। তবে যেসব প্রাণী জলে বাস করে না তাদেরকে অবশ্যই অন্তঃনিষেক প্রক্রিয়ায় পুরুষ থেকে নারীদেহে শুক্রাণু স্থানান্তর করতে হয়।

অধিকাংশ পাখিতে নারী ও পুরুষ উভয় পাখির ক্লোয়াকা নামক জননছিদ্র থাকে, এদেরও সংযোগের মাধ্যমেই পুরুষ পাখি হতে নারী পাখিতে শুক্রাণু স্থানান্তরিত হয়। বহু স্থলজ প্রাণিতে পুরুষের শুক্রাণু পরিবহনের বিশেষায়িত পুং জননাঙ্গ থাকে, এদের অপূর্ণাঙ্গ শিশ্ন বলা হয়। মানুষ ও ও অন্যান্য স্তন্যপায়ীর পুং জননাঙ্গ হল শিশ্ন, যা জরায়ু নামক নারীর প্রাজননিক এলাকায় প্রবেশ করে শুক্রাণু প্রদান করে, এই প্রক্রিয়াকে যৌনসঙ্গম বলা হয়। শিশ্নে একটি নালিকা থাকে যার মধ্য দিয়ে বীর্য (শুক্রাণুবাহী তরল) প্রবাহিত হয়। নারী স্তন্যপায়ীতে জরায়ু ডিম্বাশয়ের সাথে সংযুক্ত থাকে, যেটি নিষিক্ত ভ্রূণকে ধারণ করে তার পরিবর্ধন পরিচালনা করে, এই প্রক্রিয়াকে গর্ভধারণ বলে।

প্রাণীর চলাচলে সক্ষমতার কারণে, প্রাণীর যৌন আচরণে জোরপূর্বক যৌনসঙ্গম থাকতে পারে। উদাহরণস্বরূপকিছু পতঙ্গ প্রজাতি নারী সঙ্গীকে বীর্য প্রদানের ক্ষেত্রে ট্রমাটিক ইন্সেমিনেশন পদ্ধতি প্রয়োগ করে, যেখানে নারী প্রাণীর উদরীয় গহ্বর বিদীর্ণ করে বীর্য প্রদান করা হয়, যা উক্ত নারী প্রাণীর স্বাস্থ্যের জন্য ক্ষতিকর।

সঠিক অনুচ্ছেদ শিরোনাম কোনটি?
titleA. জিনগত
titleB. প্রাণী
titleC. যৌন প্রজনন
titleD. উদ্ভিদ
উত্তর: titleB
এই উপজেলায় ষড়োশ শতাব্দীতে একটি মসজিদ নির্মিত হয়েছে, মসজিদটির নাম হলো নবগ্রাম মসজিদ। তাড়াশের ইতিহাসে গৌড় অধিপতি নাসির উদ্দিন নসরত শাহের শাসনামলে "শাহানশাহ্ হযরত শাহ শরীফ জিন্দানী-এর মাজার" সংলগ্ন এলাকায় এটি নির্মাণ করা হয়। এই মসজিদ তাড়াশ উপজেলা সদর থেকে ১২ কিলোমিটার দক্ষিণে অবস্থিত।

১৯৩৭ সালের দিকে প্রাপ্ত শিলালিপি থেকে জানা যায় যে, সুলতান আলাউদ্দীন হোসেন শাহের পুত্র সুলতান নাসিরুদ্দীন আবুল মুজাফফর নুসরত শাহের রাজত্বকালে ৯৩২ হিজরির ৪ রজব (১৫২৬ সালের ২১ এপ্রিল) "মীর বহর মনোয়ার আনার পুত্র আজিয়াল মিয়া জংদার" (যোদ্ধা) মসজিদটি নির্মাণ করেন।

সঠিক অনুচ্ছেদ শিরোনাম কোনটি?
titleA. উল্লেখযোগ্য স্থান
titleB. নওগাঁ শাহ শরীফ জিন্দানী মাজার
titleC. বেহুলার কূপ
titleD. নবগ্রাম মসজিদ
উত্তর: titleD
জর্জ পাল প্রথমে এইচ. জি. ওয়েলস চরিত্রের জন্য ডেভিড নিভেন বা জেমস ম্যাসনদের মত মধ্য-বয়স্ক কোন ব্রিটিশ অভিনেতাকে নিতে মনঃস্থির করেন। পরে তিনি তার সিদ্ধান্ত পরিবর্তন করে এবং তাদের চেয়ে কম বয়স্ক অস্ট্রেলীয় অভিনেতা রড টেইলরকে নির্বাচন করেন যে এথলেটিক ও আইডিয়ালিস্টিক হবে। এই চলচ্চিত্রের মধ্য দিয়েই টেইলরের কোন পূর্ণদৈর্ঘ্য চলচ্চিত্রে প্রথম কেন্দ্রীয় চরিত্রে অভিনয় করেন।.

সঠিক অনুচ্ছেদ শিরোনাম কোনটি?
titleA. নির্মাণ
titleB. হোম মিডিয়া মুক্তি
titleC. সঙ্গীত
titleD. ১৯৯৩ সালের সিক্যুয়াল/প্রামাণ্যচিত্র
উত্তর: titleA
ইংল্যান্ড প্রথম তিনটি প্রতিযোগিতায় স্বাগতিক দেশের মর্যাদা পায়। আন্তর্জাতিক ক্রিকেট কাউন্সিল কর্তৃপক্ষ সিদ্ধান্ত নেয় যে, প্রথম প্রতিযোগিতাটি ইংল্যান্ডে অনুষ্ঠিত হবে। এর প্রধান কারণ ছিল যে, উদ্বোধনী প্রতিযোগিতা আয়োজনের পর্যাপ্ত সুযোগ-সুবিধাদি বিদ্যমান রযেছে। ভারত ক্রিকেট বিশ্বকাপের তৃতীয় আসরে স্বাগতিক হবার আগ্রহ দেখালেও অধিকাংশ আইসিসি’র সদস্য জুন মাসে পর্যাপ্ত দিবালোক থাকায় ইংল্যান্ডের পক্ষেই তাদের অবস্থান ব্যক্ত করেন। এর মানে হলো - একটি খেলা আয়োজনে একদিনেই শেষ করা সম্ভব।

১৯৭৫, ১৯৭৯ ও ১৯৮৩ স্বাগতিক: 

সঠিক অনুচ্ছেদ শিরোনাম কোনটি?
titleA. ১৯৮৭ ক্রিকেট বিশ্বকাপ
titleB. ১৯৭৫, ১৯৭৯ ও ১৯৮৩ ক্রিকেট বিশ্বকাপ
titleC. স্বাগতিক দেশ নির্বাচন
titleD. ২০১১, ২০১৫ ও ২০১৯ ক্রিকেট বিশ্বকাপ
উত্তর: titleB
কিশোর অপরাধী হলো সেই সকল কিশোর কিশোরী যারা সামাজিকীকরণ প্রক্রিয়ায় সামাজিক রীতিনীতি ও প্রথা অনুকরণ করতে না শিখে সমাজ বিরোধী চিন্তা ও কাজে অংশ নেয়। বয়সের দিক থেকে সাধারণ ৭ থেকে ১৬ বছর বয়সী কিশোর কিশোরী দ্বারা সংঘটিত অপরাধই কিশোর অপরাধ। তবে বিভিন্ন দেশে বয়সের তারতম্য রয়েছে। কোনো কোনো দেশে ১৩ থেকে ২২ বছর আবার কোনো দেশে ১৬ থেকে ২১ বছর বয়সী কেউ অপরাধ করলে কিশোর অপরাধী হিসেবে বিবেচিত হয়। জাপানে ১৪ বছরের, ফিলিপাইনে ৯ বছরের এবং ভারত, শ্রীলংকা ও মিয়ানমারে ৭ বছরের কম বয়সী শিশুদের অপরাধ শাস্তিযোগ্য নয়। বাংলাদেশে ১৮ বছরের কেউ অপরাধ করলে কিশোর অপরাধী হিসেবে বিবেচিত হবে। কিশোর অপরাধীদের আচরণ ও কাজকে কম অপরাধমূলক ভাবা হয় ও অপরাধের কারণকে বেশি গুরুত্ব দেয়া হয়। কৃত অপরাধের জন্য শাস্তিপ্রদান না করে সংশোধনের ব্যবস্থা করা হয়।

সঠিক অনুচ্ছেদ শিরোনাম কোনটি?
titleA. অপরাধী কারা
titleB. বাংলাদেশে সংশোধনমূলক কার্যক্রম
titleC. মূলকথা
titleD. ধরণ ও প্রকৃতি
উত্তর: titleA
আত্রাই নদী থেকে উৎপত্তি কম্পো নদী। ভবানীগঞ্জ পৌরসভা থেকে শুরু করে হাটগাঙ্গোপাড়া পর্যন্ত এর বিস্তার। পশ্চিম বাগমারার সকল খাল ও বিলের পানির প্রধান উৎস এই কম্পো নদী।

রাজশাহী জেলার এটি একটি গুরুত্বপূর্ণ নদী। কোলাবিল, বিল কালাই, বিলশনি, বিল সূতি, বিল মাললী, জোকার বিল, যশোবিল,মরা বিল, হাতিয়ার বিল, উধাঢুল বিল,দরগাতা বিল ইত্যাদি বিলের পানির প্রধান উৎস। যা পশ্চিম বাগমারার ফসল উৎপাদনে সাহায্য করে।

সঠিক অনুচ্ছেদ শিরোনাম কোনটি?
titleA. উৎপত্তি
titleB. প্রাকৃতিক মাছের উৎস
titleC. অবদান
titleD. নামকরণ
উত্তর: titleA
কমলাপেট পাতা বুলবুলি পাহাড়ি এলাকার চিরসবুজ বন ও পাতাঝরা বনে বিচরণ করে। সচরাচর একা, জোড়ায় বা পারিবারিক দলে থাকে। প্রধানত ফুলগাছে খাদ্যের সন্ধানে ঘুরে বেড়ায়। এছাড়া বনের বৃক্ষে লতাগুল্ম, ও পাতায় ঠোঁট ঢুকিয়ে এরা খাবার খোঁজে। ফুলের মৌসুমে ছোট পতঙ্গভূক পাখির মিশ্রদলে যোগ দেয়। ফুলের মধু, ফল, শুঁয়োপোকা, পিঁপড়া ও পরাগায়নে সহায়তা করে এমন পোকা-মাকড় এদের প্রধান খাদ্য। অন্যসব পাতা বুলবুলির মত এরাও অন্য পাখি ও পশুর ডাক অনুকরণে এরা খুবই দক্ষ। সে কারণে এদের আরেক নাম হরবোলা। এদের ডাকে বেশ বৈচিত্র্য আছে: "শিওয়াটশিশি-ওয়াটশিশি-ওয়াটশিশি..." অথবা; "টিটু-টিটু...টিটু-টিটু..." কিংবা; "টপ...টপ...টপ...টপ" এবং; "টিয়াউইট...টিয়াউই-টিয়া..." ইত্যাদি।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. বিবরণ
titleC. স্বভাব
titleD. উপপ্রজাতি
উত্তর: titleC
মূল নিবন্ধঃ "হ্যারি পটার অ্যান্ড দ্য প্রিজনার অফ আজকাবান"

হগওয়ার্টসে হ্যারি পটারের তৃতীয় বর্ষে, হ্যারি ও তার বন্ধুরা পুনরায় স্কুলে ফিরে আসে। রেমাস লুপিন হগওয়ার্টসে কালো জাদুর বিরুদ্ধে প্রতিরোধ বিষয়ে নতুন শিক্ষক হিসেবে যোগ দিয়েছেন। এদিকে কুখ্যাত খুনী সিরিয়াস ব্ল্যাক আজকাবান জেল ভেঙ্গে পালিয়ে মুক্তভাবে ঘুরে বেড়াচ্ছে। ব্ল্যাকের হাত থেকে হগওয়ার্টসকে রক্ষার জন্য জাদু মন্ত্রণালয় ভয়ঙ্কর ও অশুভ ডিমেন্টরদের নিয়োগ দিয়েছে স্কুল পাহারা দেয়ার জন্য। একসময় হ্যারি তার অতীত সম্পর্কে অনেক অজানা কাহিনী জানতে পারে এবং আরো জানতে পারে, কে এই সিরিয়াস ব্ল্যাক, কি তার আসল পরিচয়।

সঠিক অনুচ্ছেদ শিরোনাম কোনটি?
titleA. কাহিনী বিন্যাস
titleB. "হ্যারি পটার অ্যান্ড দ্য প্রিজনার অফ আজকাবান" (২০০৪)
titleC. "হ্যারি পটার অ্যান্ড দ্য গবলেট অফ ফায়ার" (২০০৫)
titleD. "হ্যারি পটার অ্যান্ড দ্য ফিলোসফার্স স্টোন" (২০০১)
উত্তর: titleB
রোগীর মন নির্দিষ্ট কোন সংখ্যার ওপর বিতৃষ্ণা বা অণুরাগ জন্মাতে পারে। অনেকে আবার উত্তেজনাপূর্ণভাবে অনেক আচার বা কাজ কঠোরভাবে পালন করে। যেমন, ঘরে প্রবেশের আগে অনেক রোগী ১০ বার/ ১৫ বার, অর্থাৎ নির্দিষ্ট কয়েক বার দরজা খোলে ও বন্ধ করে। অনেকে ঘর থেকে বের হওয়ার আগেও এই কাজটি করে। এই কাজ না করলে রোগীর মনে অস্বস্তি প্রবেশ করে। আবার অনেকের মনে অযাচিত ভয় আসে। যেমন, অনেকে মনে করে আমি আর কখনও ঘুমাতে বা বই পড়তে পারব না । অনেকে আবার একবার কোন কিছু লিখে বার বার তা সৌন্দর্যমন্ডিত করতে চেষ্টা করে । এর ফলে লেখাটা একটা বিশ্রী রূপ ধারণ করে । এই লক্ষণগুলোর ফলে রোগী সমাজ থেকে বিচ্ছিন্ন হয়ে পড়ে, তার সময়ের প্রচুর অপচয় হয় । ফলে তার কাজের, পড়ালেখার দারুণ ক্ষতি হয় । এর ফলে রোগী কঠোর মানসিক ও অর্থনৈতিক দুর্দশার সম্মুখীন হয়।

সঠিক অনুচ্ছেদ শিরোনাম কোনটি?
titleA. রোগের লক্ষণ বা বৈশিষ্ট্য
titleB. আরোও দেখুন
titleC. অবসেশন
titleD. কম্পালসন
উত্তর: titleD
১৯৯৪ সালের ২৬ সেপ্টেম্বর সিং জম্মু ও কাশ্মীরের কুপওয়ারার জালুরাহ গ্রামের নিকটবর্তী জঙ্গল থেকে সন্ত্রাসীদের নির্মূলের জন্য একটি অভিযানের সন্ধান দলের কমান্ডার ছিলেন। দলটি জঙ্গি আস্তানাগুলি শনাক্ত করেছিল তবে তাদের আস্তানা থেকে ১৫ মিটার দূরত্বে ভারী গুলি ছোঁড়ার মুখোমুখি হয়েছিল। তাঁর দলকে কভার সরবরাহের প্রয়োজনের বিষয়টি অনুভব করে সিং এই দিকে শারীরিকভাবে চার্জ করেছিলেন। তিনি গুলিবিদ্ধ হয়ে বেশ কয়েকটি আঘাত সহ্য করেছিলেন তবে গুলি চালানো শিরস্ত্রাণটি ছিঁড়ে ফেলে শহীদ হওয়ার আগে পর্যন্ত তিনি এগিয়ে যেতে থাকেন। সিং এর কাজটি নিশ্চিত করেছিল যে সমস্ত সন্ত্রাসী নিহত হয়েছিল, তাদের অস্ত্র এবং গোলাবারুদ উদ্ধার হয়েছিল এবং তার দল বাঁচিয়েছিল। তাঁর মহান সাহসিকতা প্রতি বছর ২৬ সেপ্টেম্বর তাঁর পরিবার পরিজন এবং "জলুরা সূর্য সমিতি" দ্বারা শহরে উদযাপিত হয়। 

সঠিক অনুচ্ছেদ শিরোনাম কোনটি?
titleA. সামরিক ক্যারিয়ার
titleB. জীবনের প্রথমার্ধ
titleC. কুপওয়ারায় অপারেশন
titleD. অশোক চক্র পুরস্কারপ্রাপ্ত
উত্তর: titleC
৭০৭ খ্রিষ্টাব্দে উমাইয়া খলিফা প্রথম আল ওয়ালিদ মসজিদ সম্প্রসারণ করেন। এই কাজে তিন বছর সময় লেগেছিল। মসজিদের জন্য কাঁচামাল বাইজেন্টাইন সাম্রাজ্য থেকে সংগ্রহ করা হয়। মসজিদের এলাকা উসমানের সময়ের ৫০৯৪ বর্গ মিটার থেকে বৃদ্ধি করে ৮৬৭২ বর্গ মিটার করা হয়। মসজিদ ও মুহাম্মদ এর স্ত্রীদের আবাসস্থলগুলো আলাদা করার জন্য দেয়াল নির্মিত হয়। মসজিদ ট্রাপোজয়েড আকারে নির্মিত হয় যার দৈর্ঘ্য ছিল । মসজিদের উত্তরের একটি বারান্দা যুক্ত করা হয়। এছাড়াও এসময় চারটি মিনার নির্মিত হয়।

আব্বাসীয় খলিফা আল মাহদি উত্তর দিকে মসজিদ সম্প্রসারণ করেন। মসজিদের দেয়ালে তার নাম উৎকীর্ণ করা হয়। ইবনে কুতাইবার বিবরণ অনুযায়ী খলিফা আল মামুন এতে কাজ করেছেন। আল মুতাওয়াক্কিল মুহাম্মদ এর রওজার বাইরে মার্বেল ব্যবহার করেন। আল-আশরাফ কানসুহ আল-গাউরি ১৪৭৬ খ্রিষ্টাব্দে রওজার উপর পাথরের গম্বুজ নির্মাণ করেন।
রওজা মসজিদের দক্ষিণ পূর্বে অবস্থিত। এটি গম্বুজের নিজে অবস্থিত যা ১৮১৭ খ্রিষ্টাব্দে সুলতান দ্বিতীয় মাহমুদের শাসনামলে নির্মিত হয়। ১৮৩৭ খ্রিষ্টাব্দে গম্বুজে সবুজ রং করা হয় এবং এরপর থেকে এর নাম সবুজ গম্বুজ হয়।

সুলতান প্রথম আবদুল মজিদ ১৮৪৯ খ্রিষ্টাব্দে মসজিদ পুনর্নির্মাণ শুরু করেন। এতে মোট ১৩ বছর লেগেছিল। মূল উপকরণ হিসেবে লাল পাথরের ইট ব্যবহার করা হয়। মেঝে ১২৯৩ বর্গ মিটার বৃদ্ধি করা হয়। দেয়ালে ক্যালিগ্রাফিক শৈলীতে কুরআনের আয়াত উৎকীর্ণ করা হয়। মসজিদের উত্তরে কুরআন শিক্ষার জন্য মাদ্রাসা নির্মিত হয়।

সঠিক অনুচ্ছেদ শিরোনাম কোনটি?
titleA. রওজা
titleB. সৌদি যুগ
titleC. উমাইয়া, আব্বাসীয় ও উসমানীয় যুগ
titleD. মিহরাব
উত্তর: titleC
১৮৭১ সালের জুলাই মাসে রাশিয়ায় ফিরে আসার পর তাদের পরিবার আর্থিক সংকটে পড়ে এবং তারা তাদের বাকি সম্পত্তি বিক্রয় করতে বাধ্য হয়। তাদের পুত্র ফিওদোর ১৬ই জুলাই জন্মগ্রহণ করেন এবং তারা অল্প কিছুদিন পরই সেন্ট পিটার্সবার্গ ইনস্টিটিউট অব টেকনোলজির নিকটবর্তী একটি অ্যাপার্টমেন্টে স্থানান্তরিত হন। তারা আশা করেছিল তাদের পেস্কির বাড়ির বাসা ভাড়া দিয়ে তাদের ঋণ পরিশোধ করতে পারবে, কিন্তু ভাড়া নিয়ে সমস্যার সৃষ্টি হলে তারা তুলনামূলক অল্প দামে তাদের বাড়িটি বিক্রি করে দেয়, তবুও তাদের পাওনাদারদের সাথে সমস্যা চলতেই থাকে। আন্না তার স্বামীর বইয়ের স্বত্ব দিয়ে অর্থ লাভের প্রস্তাব দেন এবং পাওনাদারদের কিস্তিতে ঋণ পরিশোধ করবেন বলে আপোস করেন।
দস্তয়েভ্‌স্কি মায়কভ ও স্ত্রাকভের সাথে তার বন্ধুত্ব পুনরুজ্জীবিত করেন এবং আরও কিছু নতুন বন্ধুদের সাথে পরিচিত হন, তারা হলেন গির্জার রাজনীতিবিদ তের্তি ফিলিপভ, এবং ভসেভলদ ও ভ্লাদিমির সলোভিওভ ভ্রাতৃদ্বয়। দস্তয়েভ্‌স্কির রাজনৈতিক অগ্রগমণ সংরক্ষণশীলতায় পরিবর্তনে কনস্তান্তিন পবেদোনস্তসেভের প্রভাব ছিল। কনস্তান্তিন পরবর্তী কালে মোস্ট হলি সাইনডের ইম্পেরিয়াল হাই কমিশনার হয়েছিলেন। ১৮৭২ সালের শুরুতে দস্তয়েভ্‌স্কি পরিবার স্ত্রারায়া রুসাতে কয়েক মাস কাটান। ইতোমধ্যে টাইফাস বা ম্যালেরিয়ায় ১৮৭২ সালের ১লা মে আন্নার বোন মারিয়া সভাৎকভ্‌স্কায়ার মৃত্যু হলে এবং আন্নার গলায় ফোঁড়া হলে দস্তয়েভ্‌স্কির কাজে বিলম্ব ঘটে।

তারা সেপ্টেম্বর মাসে সেন্ট পিটার্সবার্গে ফিরে আসেন। ১৮৭২ সালের ২৬শে নভেম্বর "ডিমনস" লেখা সমাপ্ত হয় এবং ১৮৭৩ সালের জানুয়ারি মাসে দস্তয়েভ্‌স্কি ও তার স্ত্রীর প্রতিষ্ঠিত দস্তয়েভ্‌স্কি পাবলিশিং কোম্পানি থেকে বইটি প্রকাশিত হয়। যদিও তারা শুধু নগদ অর্থ গ্রহণ করতেন এবং বইয়ের দোকান ছিল তাদের নিজেদের অ্যাপার্টমেন্ট, তাদের ব্যবসা সফল হয় এবং তারা "ডিমনস" বইটির প্রায় ৩,০০০ কপি বিক্রি করে। আন্না অর্থের ব্যবস্থা করেন। দস্তয়েভ্‌স্কি "আ রাইটার্স ডায়েরি" নামে একটি নতুন পাক্ষিক প্রকাশের প্রস্তাব দেন, যেখানে প্রবন্ধ সংকলন প্রকাশিত হবে, কিন্তু অর্থের অভাবে তা সম্ভব হয়নি। "ডায়েরি" ১লা জানুয়ারি থেকে ভ্লাদিমির মেশচেরস্কির "দ্য সিটিজেন"-এ প্রকাশিত হতে থাকে এবং তিনি প্রতি বছর ৩,০০০ রুবল পারিশ্রমিক লাভ করেন। ১৮৭৩ সালের গ্রীষ্মে আন্না সন্তানদের নিয়ে স্ত্রারায়া রুসায় ফিরে যান, অন্যদিকে দস্তয়েভ্‌স্কি "ডায়েরি" প্রকাশের কাজে সেন্ট পিটার্সবার্গে থেকে যান।

সঠিক অনুচ্ছেদ শিরোনাম কোনটি?
titleA. দ্বিতীয় বিবাহ (১৮৬৬-১৮৭১)
titleB. প্রারম্ভিক কর্মজীবন (১৮৪৪-১৮৪৯)
titleC. রাশিয়ায় প্রত্যাবর্তন (১৮৭১-১৮৭৫)
titleD. সাইবেরিয়ায় নির্বাসন (১৮৪৯-১৮৫৪)
উত্তর: titleC
তিনি ছয়টি আঞ্চলিক নাটক রচনা করেছেন। এর মধ্যে "গুলবাহার" গীতিনাট্য চট্টগ্রামের বিভিন্ন অঞ্চলে মঞ্চায়িত ও বেতার-টেলিভিশনে প্রচারিত হয়। নাটকটিতে আস্কর আলী পণ্ডিতের কালজয়ী গান "ডালেতে লড়িচড়ি বৈও চাতকি ময়নারে" সহ অন্যান্য গান অন্তর্ভুক্ত হয়। তিনি "আজব সুন্দরী" নামেও একটি নাটক রচনা করেছেন। আঞ্চলিক নাটকগুলো হল:


সঠিক অনুচ্ছেদ শিরোনাম কোনটি?
titleA. মৃত্যু
titleB. নাটক
titleC. আন্তর্জাতিক স্বীকৃতি
titleD. সঙ্গীতজীবন
উত্তর: titleB
১৯৬৫ সালে তিনি ছাতামাথা নামে একটি উপন্যাস লেখেন । উপন্যাসটিতে ন্যারেটিভ লিখিত হয় পূর্ব বঙ্গের কথ্য ভাষায় এবং সংলাপ লিখিত হয় কলকাতার কথ্য ভাষায় । বাংলায় পূর্ব বঙ্গের ভাষায় লেখা উপন্যাস সম্ভবত এইটিই প্রথম। সেসময়ে সুবিমল বসাক সাহিত্যের ভাষাকে কলুষিত করছেন বলে সমালোচিত হলেও, পরবর্তীকালে, বিশেষ করে পূর্ববঙ্গে এই ভাষায় সাহিত্য রচনা এখন স্বীকৃত। এর পর তিনি ঢাকা শহরের কথ্য ভাষায় একট কাব্যগ্রন্হ প্রকাশ করেন এবং তার নাম দেন হাবিজাবি । ন্যারেটিভের মাধ্যম নিয়ে পরীক্ষা-নিরীক্ষা তিনি হাংরি আন্দোলন ফুরিয়ে যাবার পরও বজায় রেখেছিলেন । তার পরবর্তী উপন্যাস প্রত্নবীজ-এ তিনি শৈশবের লোদিপুর পাড়ার কথ্য ইনগদির সঙ্গে মিশ্রিত বাংলা, যা ওই অঞ্চলের বাঙালিরা ব্যবহার করেন সেটি প্রয়োগ করেন । পশ্চিমবঙ্গে কালক্রমে একটি মিশ্রিত ভাষায় ন্যারেটিভ তৈরির চল হয়েছে যেটি বহির্বঙ্গীয় বাঙালিরা ব্যবহার করেন ।

সঠিক অনুচ্ছেদ শিরোনাম কোনটি?
titleA. ফিল্ম
titleB. সাহিত্যধারা
titleC. ক্ষেত্রসমীক্ষা
titleD. পুরস্কার
উত্তর: titleB
৬৪৯ খ্রিষ্টাব্দে মেংশের গোষ্ঠীপতি জিনুলুও (細奴邏) ইর হ্রদের তীরে দামেংগুও (大蒙國) নামে একটি রাজ্য স্থাপন করেন এবং কিজিয়াওয়াং (奇嘉王) উপাধি ধারণ করেন। জিনুলুও ট্যাং রাজবংশকে কর প্রদান করতেন। ৭৩৭ খ্রিষ্টাব্দে ট্যাং রাজবংশের আনুকুল্যে মেংশের গোষ্ঠীপতি পিলুওগে (皮羅閣) এই ছয়টি গোষ্ঠীকে একত্র করে মেংশে থেকে ইয়াংজুমিয়ে (陽苴咩) নামক স্থানে রাজধানী স্থানান্তর করেন। ৭৩৮ খ্রিষ্টাব্দে ট্যাং সম্রাট তাকে মেং গুইয়ি (蒙歸義) নাম এবং ওয়াং (王) উপাধি দান করেন। পিলুওগে ও তার পুত্র গেলুওফেং (閣羅鳳) উত্তরে ও পশ্চিমে তাদের রাজ্য সম্প্রসারণ করে সুয়ান (爨), জুনচুয়ান (尋傳), পুজি (朴子) এবং ওয়াংজুজি (望苴子) গোষ্ঠীদের এলাকা দখল করে নেন। 

সঠিক অনুচ্ছেদ শিরোনাম কোনটি?
titleA. অবলুপ্তি ও পরবর্তী ঘটনা
titleB. ট্যাং সাম্রাজ্যের প্রতি আনুগত্য
titleC. শুরুর ইতিহাস
titleD. ট্যাং সাম্রাজ্যের সঙ্গে যুদ্ধ
উত্তর: titleB